Милан Јевремовић
Милан Јевремовић (Бранешци, 1868—Дрен, 1914) био је чиновник, учесник Балканских ратова и Првог светског рата и носилац Карађорђеве звезде са мачевима.

Рођен је 5. септембра 1868. године у Бранешцима, општина Чајетина, у породици имућних земљорадника Ивана и Госпаве. После завршене основне школе у Мачкату, Милан је отишао у Београд на даље школовање. У Београду је радио као чиновник у Главној контроли. У чину резервног пешадијског капетана друге класе учествовао је у Балканским ратовима и због своје исказане храбрости већ 1913. године био одликован највишим ратним одликовањем.

Учествовао је и у Првом светском рату до Колубарске битке, када је код Дрена погинуо 12. новенбра 1914. године.

Литература 
 

Рођени 1868.
Умрли 1914.
Чајетинци
Српски војници у Првом светском рату
Носиоци Карађорђеве звезде
Културно наслеђе Западне Србије